laion/Wikipedia-Exotic huggingface dataset:
জাহিদ হাসান এমিলি

মোহাম্মদ জাহিদ হাসান এমিলি (জন্ম: ২৫ ডিসেম্বর ১৯৮৭; জাহিদ হাসান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়নের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন। ২০০২–০৩ মৌসুমে, বাংলাদেশী ক্লাব ব্রাদার্স ইউনিয়নের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০০৭–০৮ মৌসুমে তিনি ঢাকা আবহনীতে যোগদান করেছেন, ঢাকা আবহনীর হয়ে তিনি টানা দুই মৌসুম লীগ শিরোপা জয়লাভ করেছেন। ঢাকা আবহনীতে ২ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ১৯টি গোল করেছেন। পরবর্তীকালে, তিনি শেখ জামাল, মুক্তিযোদ্ধা সংসদ, শেখ রাসেল, ঢাকা মোহামেডান, চট্টগ্রাম আবহনী এবং ব্রাদার্স ইউনিয়নের হয়ে খেলেছেন। ২০০৫ সালে, এমিলি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি সর্বমোট ৬৪ ম্যাচে ১৫টি গোল করেছেন। দলগতভাবে, এমিলি এপর্যন্ত ৫টি শিরোপা জয়লাভ করেছেন, যার মধ্যে ২টি ব্রাদার্স ইউনিয়নের হয়ে, ২টি ঢাকা আবহনীর হয়ে এবং ১টি শেখ জামালের হয়ে জয়লাভ করেছেন। মোহাম্মদ জাহিদ হাসান এমিলি ১৯৮৭ সালের ২৫শে ডিসেম্বর তারিখে বাংলাদেশের পিরোজপুরে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০০৫ সালের ৮ই ডিসেম্বর তারিখে, মাত্র ১৭ বছর ১১ মাস ১৪ দিন বয়সে, এমিলি ভুটানের বিরুদ্ধে প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের আক্রমণভাগের খেলোয়াড় রোকনুজ্জামান কাঞ্চনের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ৩–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে এমিলি সর্বমোট ৭ ম্যাচে ২টি গোল করেছেন। জাতীয় দলের হয়ে অভিষেকের ম্যাচেই তিনি বাংলাদেশের জার্সি গায়ে প্রথম গোলটি করেন; ভুটানের বিরুদ্ধে ম্যাচের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ২০১১ সালের ২১শে মার্চ তারিখে, তিনি ফিলিস্তিনের বিরুদ্ধে ম্যাচে বাংলাদেশের হয়ে প্রথমবারের মতো অধিনায়কের দায়িত্ব পালন করেন, ম্যাচটিতে বাংলাদেশ ২–০ গোলের ব্যবধানে পরাজিত হয়েছিল ২০১৫ সালের ২রা ফেব্রুয়ারি তারিখে বাংলাদেশের ঢাকার বঙ্গবন্ধু জাতীয় স্টেডিয়ামে অনুষ্ঠিত শ্রীলঙ্কার বিরুদ্ধে ম্যাচে অংশগ্রহণ করার মাধ্যমে তিনি বাংলাদেশের জার্সি গায়ে তার ৫০তম ম্যাচ খেলেছেন, ম্যাচটি বাংলাদেশ ১–০ গোলের ব্যবধানে জয়লাভ করেছিল, যেখানে তিনি ৮৯ মিনিট খেলেছেন। "আশা-নিরাশার এমিলি"। Prothomalo। ২০১৫-০৫-১৮। সংগ্রহের তারিখ ২০২৪-০৭-০৩।  "বাংলাদেশের ফুটবলের উজ্জ্বল নক্ষত্র জাহিদ হাসান এমেলি"। Dainikbangla (ইংরেজি ভাষায়)। সংগ্রহের তারিখ ২০২৪-০৭-০৩।  "ফ্যানফেয়ারের বিজয়ীদের পুরস্কার দিলেন সাবেক ফুটবলার এমিলি"। RTV Online। সংগ্রহের তারিখ ২০২৪-০৭-০৩।  "এমিলি-মামুনুলদের বাছাইকৃতরা পাবেন রিয়াল মাদ্রিদ দর্শন"। dhakapost.com। ২০২৪-০৬-০৬। সংগ্রহের তারিখ ২০২৪-০৭-০৩।  "Bangladesh vs Afghanistan: Live score, updates and head-to-head results 06/02/2015"। tribuna (ইংরেজি ভাষায়)। ২ জুন ২০১৫। সংগ্রহের তারিখ ২৮ মার্চ ২০২১।  সকারওয়েতে জাহিদ হাসান এমিলি (ইংরেজি) ট্রান্সফারমার্কেটে জাহিদ হাসান এমিলি (ইংরেজি) ওয়ার্ল্ডফুটবল.নেটে জাহিদ হাসান এমিলি (ইংরেজি) ন্যাশনাল-ফুটবল-টিমস.কমে জাহিদ হাসান এমিলি (ইংরেজি)
একমালিকানা ব্যবসায়

একমালিকানা ব্যবসায় বা এক মালিকানা ব্যবসায় হল একজন ব্যক্তির মালিকানাধীন এবং মালিক কর্তৃক পরিচালিত ব্যবসা। একমালিকানাধীন ব্যবসা এবং মালিক দুটি আলাদা স্বত্বা নয় বরং ব্যবসার সকল দায় দেনা এবং সম্পদ সমস্তই মালিকের একার। ব্যবসায়ের সমস্ত লাভ-ক্ষতি মালিক একাই ভোগ করেন । এক মালিকানাধীন ব্যবসার মালিক ইচ্ছে করলে তার নিজের বা ব্যবসায়িক নামে ব্যবসা পরিচালনা করতে পারেন। এই ধরনের ব্যবসা পরিচালনা করা সহজ এবং শুরু করতে কম পুঁজির প্রয়োজন। এটি মালিককে ব্যবসা পরিচালনার ক্ষেত্রে অনেক স্বাধীনতা প্রদান করে। ব্যবসায় সমস্ত দায় মালিকের বলে অর্থ লগ্নিকারীরা সহজেই অর্থ লগ্নি করতে আগ্রহী হয়। পরিচালনায় গোপনীয়তা বজায় থাকে। মুনাফার একক মালিকানা। দ্রুত সিদ্ধান্ত গ্রহণ। সহজে বিলোপ সাধন। একজন ব্যক্তির পক্ষে ব্যবসার সকল পুঁজি সংগ্রহ করা অনেক কষ্টসাধ্য ব্যাপার। অসীম দায়ের ব্যবসা হওয়ার ফলে ব্যবসার সকল দায় মালিকের উপর বর্তায়। মালিকের মৃত্যু হলে বা ব্যবসা পরিচালনায় অপারগ হলে ব্যবসা বন্ধ হয়ে যায়। যেহেতু মালিক নিজেই ব্যবসা পরিচালনা করেন তাই মালিকের অনভিজ্ঞতার কারণে ব্যবসার ক্ষতি হওয়ার সম্ভাবনা থাকে। কোন অংশীদার না থাকায় ব্যবসায়ের সমস্ত ঝুঁকি মালিককে একাই বহন করতে হয়। বৃহদায়তন ব্যবসায়ের সুবিধার অভাব। ক্ষুদ্র আয়তনের সংঘটন বিধায় সামাজিক মর্যাদা কম। কম পুঁজির ক্ষুদ্রায়তন সংঘটন বিধায় কর্মীদের সুযোগ সুবিধা কম। সীমিত কার্যক্ষেত্র। স্বল্প পুঁজি বিধায় গবেষণা কার্যক্রম পরিচালনা সম্ভব হয়না। "Small Business.gov.au - How do I register my business name?"। ২০১৪-১০-১৮ তারিখে মূল থেকে আর্কাইভ করা। সংগ্রহের তারিখ ২০১৫-০৭-১৩।  Sole Proprietorship, entrepreneur.com
বোকার মাত

বোকার মাত দাবার সবচেয়ে দ্রুত কিস্তিমাতের কৌশল। এই কৌশলে মাত্র দুই দানে কিস্তিমাত হয়ে খেলা শেষ হয়ে যায়। ১. f3 e5 ২. g4?? Qh4# এই খেলা সাদা f3 এর বদলে f4 বা g4 দিয়ে শুরু করতে পারে, আবার কালো e5 এর বদলে e6 দিয়ে শুরু করতে পারে। এই খেলা সাদা প্রতিপক্ষ অত্যন্ত দুর্বল না হলে সম্ভব নয় বললেই চলে। টীড বনাম ডেলমার, ১৮৯৬ ডাচ প্রতিরক্ষায় একটি বহুল প্রচলিত বোকার মাতের ফাঁদের সুযোগ থাকে। ১৮৯৬ খ্রিষ্টাব্দে ফ্র্যাঙ্ক মেলভিল টীড বনাম ইউজিন ডেলমারের খেলায় এইরকম একটি ফাঁদ ব্যবহার করা হয়েছিল। ১. d4 f5 ২. Bg5 h6 ৩. Bf4 g5 ৪. Bg3 f4 এই দান দেখে মনে হচ্ছে, কালো গজ উচ্ছেদ করতে পারবে। কিন্তু... ৫. e3... Qh5# এর আতঙ্ক ছড়িয়ে, মূলতঃ বোকার মাত! ৫. .... h5 ৬. Bd3?! ৬.Be2 ভালো হত, কিন্তু এই চালেই ফাঁদ পাতা হল। ৬. ..... Rh6? Bg6# বিরুদ্ধে প্রতিরক্ষা, কিন্তু ... ৭. Qxh5+!! সাদা তার মন্ত্রী বিসর্জন দিয়ে কালো নৌকাকে g6 এর ওপর নজর থেকে সরাল ৭. ..... Rxh5 ৮. Bg6# ফ্রমের ফাঁদপাতায় বোকার মাতের সুযোগ থাকে। ১. f4 e5 ২. g3 exf4 ৩. gxf4?? Qh4# জিওয়াচিনো গ্রেকো বনাম অখ্যাত জিওয়াচিনো গ্রেকো ও এক অখ্যাত খেলোয়াড়ের লড়াইয়ে বোকার মাতের চাল দেখা যায়। ১. e4 b6 ২. d4 Bb7 ৩. Bd3 f5? ৪. exf5 Bxg2? ৫. Qh5+ g6 ৬. fxg6 Nf6?? ৬...কালো Bg7 দিলে খেলা চলতে পারত, কারণ এই দানে f8 এর রাজার পালিয়ে যাওয়ার রাস্তা খোলা থাকত। যদিও, ৭. Qf5! Nf6 ৮. Bh6 Bxh6 ৯. gxh7 Bxh1 ১০. Qg6+ Kf8 ১১. Qxh6+ Kf7 ১২. Nh3# এই দানে সাদা দেরীতে হলেও জয়লাভ করত। ৭. gxh7+ Nxh5 ৮. Bg6# Teed vs. Delmar Lev Alburt (২০১১)। Chess Openings for White, Explained। Chess Information Research Center। পৃষ্ঠা 509।  হুপার, ডেভিড; হোয়াইল্ড, কেনেথ (১৯৯২), "Fool's Mate", The Oxford Companion to Chess (২য় সংস্করণ), Oxford University Press, আইএসবিএন 0-19-280049-3 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জাহাঙ্গীর খান

জাহাঙ্গীর খান, এইচআই (গুরুমুখী: جہانگیر خان; জন্ম: ১০ ডিসেম্বর, ১৯৬৩) পাকিস্তানের করাচিতে জন্মগ্রহণকারী বিখ্যাত পেশাদার স্কোয়াশ খেলোয়াড়। স্কোয়াশ ক্রীড়ার ইতিহাসে সর্বকালের শ্রেষ্ঠ খেলোয়াড় হিসেবে অদ্যাবধি তিনি বিবেচিত হয়ে আসছেন। তিনি প্রায় ২৫ বছর একচেটিয়াভাবে এ ক্রীড়ায় প্রাধান্য বিস্তার করেন। শেষ খেলায় অস্ট্রেলিয়ার রডনি মার্টিনকে ১৫-৫, ১৫-৮ এবং ১৫-১০ পয়েন্টের ব্যবধানে পরাভূত করেন। স্কোয়াশে তিনি বিশ্বের সাবেক ১নং খেলোয়াড় হিসেবে বৈশ্বিকভাবে পরিচিত ব্যক্তিত্ব। পেশোয়ারের নিউওয়ে কিলে এলাকা থেকে জাহাঙ্গীর খানের বংশধরগণ এসেছেন। শৈশবে রোগাক্রান্ত ও শারীরিকভাবে ভীষণ দূর্বল ছিলেন তিনি। চিকিৎসকগণ পরামর্শ দিয়েছিলেন যেন তাকে কোনরূপ কায়িক শ্রমে নিযুক্ত করা না হয়। পরবর্তীকালে বেশ কয়েকবার হার্নিয়া অপারেশন করে তার বাবা তাকে খেলতে দেন ও পারিবারিক ক্রীড়া হিসেবে পরিচিত স্কোয়াশে অন্তর্ভুক্তির চেষ্টা চালান। তার বাবার নাম রোশন খান। তিনি ১৯৫৭ সালের ব্রিটিশ ওপেন চ্যাম্পিয়নশিপের শিরোপাধারী ছিলেন। তিনিই জাহাঙ্গীরকে স্কোয়াশে কোচিং করান। তারপর প্রয়াত ভাই তোরসাম খান এ দায়িত্ব পান। ভাইয়ের অকাল মৃত্যুতে চাচাতো ভাই রেহমত খান জাহাঙ্গীরের খেলোয়াড়ী জীবনের অধিকাংশ সময় কোচের দায়িত্ব পালন করেন। ব্যক্তিগত জীবনে বিবাহিত জাহাঙ্গীর খান স্ত্রী রুবিনাকে নিয়ে নিউওয়ে কিলে এলাকায় বসবাস করছেন। তাদের সংসারে ওমর ও মরিয়ম নাম্নী দুই সন্তান রয়েছে। বিশিষ্ট সঙ্গীতজ্ঞ নাতাশা খান, অভিনেত্রী সাশা আগা জাহাঙ্গীরের চাচাতো বোন। বিশ্ব ওপেন ছয়বার জয় করেন। এছাড়াও রেকর্ডসংখ্যক দশবার ব্রিটিশ ওপেন জয় করেন জাহাঙ্গীর। ১৯৮১ থেকে ১৯৮৬ পর্যন্ত তিনি প্রতিযোগিতামূলক স্কোয়াশ খেলায় অপরাজিত ছিলেন। এ সময়ে ধারাবাহিকভাবে ৫৫৫ খেলায় বিজয়ী হয়েছিলেন তিনি। এ সাফল্যটি শীর্ষ পর্যায়ের যে-কোন অ্যাথলেটিক ক্রীড়াঙ্গনে দীর্ঘস্থায়ী সাফল্য হিসেবে বিবেচিত হয়ে আসছে, যা গিনেস বিশ্বরেকর্ডে স্থান পেয়েছে। ১৯৯৩ সালে স্কোয়াশ খেলা থেকে অবসর নেন। এরপর ২০০২ সাল থেকে বিশ্ব স্কোয়াশ ফেডারেশনের সভাপতির দায়িত্ব পালন করছেন জাহাঙ্গীর খান। ১৯৮২ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন ক্রীড়াতে উলেখ্যযোগ্য অবদান এর জন্য। "When was Jahangir Khan born?"। Britannica.com। সংগ্রহের তারিখ ২ মার্চ ২০১০।  "Greatest player"। Squashsite। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২ মার্চ ২০১০।  Jahangir injury hastens final exit, The Independent, 24 September 1992 Jahangir Khan hopes for squash's 2016 Olympic debut ওয়েব্যাক মেশিনে আর্কাইভকৃত ৮ অক্টোবর ২০১৯ তারিখে, Webindia123.com, 26 August 2008 Poor Peshawar village home of squash dynasty. Central Asia Online. 15 March 2010. "Bat for Lashes: off the wall". The Daily Telegraph (London). 26 February 2009. "Beyond Sport"। beyondsport.org। ২২ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০১১।  উইকিমিডিয়া কমন্সে জাহাঙ্গীর খান সংক্রান্ত মিডিয়া রয়েছে। The Incredible Khans of Squash: Part III Jahangir ve.org/web/20060220155422/http://squashtalk.com/pakistan/diner_khan3.htm The Khan Family, A Squash Dynasty Part III[স্থায়ীভাবে অকার্যকর সংযোগ] Pakistan Squash - The Khan Supremacy Part VII Jahangir Khan page at Squashpics.com Details of Jahangir's rivalry with Jansher Khan Article on Jahangir's hardball squash rivalry with Mark Talbott World Squash Awards ওয়েব্যাক মেশিনে আর্কাইভকৃত ২৫ জানুয়ারি ২০০৭ তারিখে The KhanSquash Management Group - (archived)
দ্বিগুণ দাবা

দ্বিগুণ দাবা ১৯১৬ খ্রিষ্টাব্দে জুলিয়েন গ্রান্ট হেওয়ার্ড দ্বারা আবিষ্কৃত ভিন্ন ধরনের দাবা খেলা বিশেষ। ব্রিটিশ চেস ম্যাগাজিন পত্রিকায় সর্বপ্রথম এই খেলার নিয়মাবলী প্রকাশিত থয়। এই খেলা ১২×১৬ ঘরবিশিষ্ট দাবার বোর্ডে খেলা হয়। প্রত্যেক খেলোয়াড় পাশাপাশি রাখা দুটি সম্পূর্ণ দাবার গুটির সেট নিয়ে খেলতে পারেন। খেলার সকল নিয়ম সাধারণ দাবা খেলার মতন। তাছাড়া কিছু অতিরিক্ত নিয়ম আছে। বোড়ে প্রথম চালে সর্বোচ্চ চার ঘর পর্যন্ত যেতে পারে। রাজা শুধুমাত্র তার নিজের অর্ধের বোর্ডেই ক্যাসলিং করতে পারে। প্রতিপক্ষের দুটি রাজার যেকোন একটিকে কিস্তিমাত করলেই খেলা শেষ হয়ে যায়। হোসে রাউল কাপাব্লাঙ্কা, যিনি ১৯২০ এর দশকে বিভিন্ন ধরনের দাবা খেলার ওপর পরীক্ষা করেছিলেন, তিনি এই দ্বিগুণ দাবা খেলার ওপর আকৃষ্ট হন। তিনি ২২শে এপ্রিল, ১৯২৯ থেকে ২৬শে এপ্রিল ১৯২৯ লন্ডনের রয়্যাল অটোমোবাইল ক্লাবে গেজা মারোকজির সঙ্গে চারটি খেলার একটি প্রতিযোগিতায় নামেন এবং প্রতিযোগিতা +২−০=২ ফলাফলে জিতে যান। সাদা: গেজা মারোকজি   কালো : হোসে রাউল কাপাব্লাঙ্কা ১. i6 m10 ২. h6 Nn10 ৩. Nc3 Nc10 ৪. Nn3 d8 ৫. m3 e8 ৬. Bl3 Bd10 ৭. d3 Be10 ৮. g5 Qd11 ৯. e4 0-0-0 ১০. Be3 f7 ১১. Qg4 g7 ১২. 0-0-0 Nf10 ১৩. Bfj5 Rdg12 ১৪.Qh3 h8 ১৫. Qm2 i7 ১৬. Ni3 Ng8 ১৭. h7 Ni9 ১৮. Nge2 k8 ১৯. k5 j7 ২০. Bjk4 Njk10 ২১. j5 g6 ২২. Ng4 Nj8 ২৩. Bh4 Ne11 ২৪. Bi5 Nl7 ২৫. Bxd10 Qxd10 ২৬. Qh2 Nl9 ২৭. Bk2 Qo9 ২৮. k6 Qxh2 ২৯. Rxh2 Nj6 ৩০. Bh1 jxk6 ৩১. jxk6 Bh9 ৩২. Ni5 Bef11 ৩৩. 0-0 Nm7 ৩৪. Nl4 Bj8 ৩৫. Qo4 0-0 ৩৬. Bn7 Rij12 ৩৭. n6 Nml5 ৩৮. Rn5 Ql10 ৩৯. Rh4 Ql6 ৪০. Qp4 Nj4 ৪১. Nj5 Qn8 ৪২. Rxj4 Qxn7 ৪৩. l5 Qn10 ৪৪. Rp5 p10 ৪৫. Ro4 Kp11 ৪৬. Bf4 Bl10 ৪৭. Bh2 Bn8 ৪৮. Nl6 Bj11 ৪৯. Bo6 Bxo6 ৫০. Rxo6 l9 ৫১. Ro8 m9 ৫২. Rdh1 Rg10 ৫৩. Bg1 Qn9 ৫৪. R8o5 Ro10 ৫৫. Nn7 Rxo5 ৫৬. Rxo5 Bxg1 ৫৭. Np8 Qp9 ৫৮. Nxg1 (চিত্র দেখুন) Nxl5 ৫৯. Rh4 Rj9 ৬০. Rho4 Ro12 ৬১. n7 Nxm3 ৬২. Rm4 Nk2 ৬৩. Rk1 Rhj12 ৬৪. Rxk2 Rj1+ ৬৫. Kn2 Rxg1+ ৬৬. Kd2 Nk10 ৬৭. Qp7 Nl8 ৬৮. Qo7 n10 ৬৯. Rkm2 Nn9 ৭০. Nxn9 Qxn9 ৭১. Qn6 Rj11 ৭২. Ko3 l8 ৭৩. Rn4 Qn8 ৭৪. Rn3 Ri1 ৭৫. Ne2 Ri3 ৭৬. Rmm3 Rxm3 ৭৭. Rxm3 Rj6 ৭৮. Nf4 Qh2 ৭৯. Nfh3 Ql2 ৮০. Qn4 Bxk6 ৮১. Nxk6 Rxk6 ৮২. p4 Rk3 ৮৩. Rm5 Rj12 ৮৪. Kp2 Rxh3 ৮৫. Qi4+ l7 ৮৬. Qxh3 Qxf2+ ৮৭. Kc3 Rj2 ৮৮. Ro3 Qc5+ ৮৯. Kb3 Qxc2+ ৯০. Kb4 Qxb2+ ৯১. Kc4 Rc2+ ৯২. Kd5 Qb5+ ৯৩. Kd4 Qc5# খেলার ফল - ০–১ প্রিচার্ড, ডেভিড (১৯৯৪)। "Double Chess (II)"। The Encyclopedia of Chess Variants। Games & Puzzles Publications। পৃষ্ঠা ৯১–৯২। আইএসবিএন 0-9524142-0-1।  প্রিচার্ড, ডেভিড. (২০০৭)। "Double Chess [Hayward]"। The Classified Encyclopedia of Chess Variants। John Beasley। পৃষ্ঠা ১৭৯। আইএসবিএন 978-0-9555168-0-1।  গ্লিগোরিচ, সভেতোজার (২০০২)। Shall We Play Fischerandom Chess?। Anova Books। পৃষ্ঠা ৭৩। আইএসবিএন 0-7134-8764-X।  Double Chess by Hans Bodlaender, The Chess Variant Pages 5619. Double Chess by Edward Winter, Chess Notes
দানব দাবা

দানব দাবা এক ভিন্ন ধরনের দাবা খেলা বিশেষ। এই ধরনের খেলায় সাদা একটি রাজা ও চারটি বোড়ে নিয়ে কালোর সমস্ত গুটির বিপক্ষে খেলতে নামে। সাধারণ দাবা খেলার সমস্ত নিয়ম এই খেলায় প্রযোজ্য। তাছাড়া একটি অতিরিক্ত নিয়ম আছে। সাদা প্রতি চালে পরপর দুটি চাল দিতে পারে। সেই দান সাদা একটি গুটি দুইবার চালিয়ে বা দুইটি গুটি পরপর চালিয়ে করতে পারে। এই খেলার উদ্দেশ্য প্রতিপক্ষকে কিস্তিমাত করে পরাজিত করা। দ্বিতীয় দানে কিস্তির মুখে পড়ার সুযোগ না থাকলে সাদার রাজা প্রথম দানে কিস্তির মুখে যাওয়ার ক্ষমতা আছে। দুটি দানেই যদি রাজা কিস্তিলাভ করে তবেই রাজাকে কিস্তি দেওয়া যায়। সাদা বোড়ের উত্তরণ ঘটে মন্ত্রীর আবির্ভাব ঘটলেই সাদা পরের দানে কিস্তিমাতের আবেদন করতে পারে। এমনকি বোর্ডে দুইটি রাজা থাকলেও সাদা রাজা সহজেই কিস্তিমাত করতে পারে। দানব দাবায় সাদা কালোকে তখনই কিস্তিমাত দিতে পারে, যখন কালো যে স্থানেই যাক না কেন, সাদা পরপর দুটি দানে কালো রাজাকে কিস্তি দিতে পারে। চিত্রের উদহারণ স্বরূপ সাদা তার বোড়েকে এমন একটি ঘরে নিয়ে যায় যাতে কালো রাজাকে আক্রমণ করতে পারে অর্থাৎ পরের পরপর দুই দানে কিস্তি দিতে পারে। কিস্তি এড়াবার জন্য কালো মন্ত্রী দিয়ে সাদা রাজাকে কিস্তি দিতে সক্ষম হয় না। প্রিচার্ড, ডেভিড (২০০৭), The Classified Encyclopedia of Chess Variants, John Beasley, আইএসবিএন 978-0-9555168-0-1 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Monster chess by David Regis Variants of Monster chess, and a description of a strategy for Black.
মহারাজা এবং সিপাহীরা

মহারাজা এবং সিপাহীরা মহারাজা এবং সিপাহীরা বা সতরঞ্জ দিবানা শাহ বা পাগল রাজার খেলা, একটি জনপ্রিয় ভিন্ন ধরনের দাবা খেলা বিশেষ। এই খেলা ঊনবিংশ শতাব্দীতে ভারতে প্রথম খেলা হয়। কালো সাধারণ দাবার সমস্ত গুটি নিয়ে খেলার সুযোগ পায়, এই খেলায় প্রত্যকটি কালো গুটির নাম হল সিপাহী। সাদা মাত্র একটি গুটি নিয়ে খেলতে পারে, তার নাম মহারাজা যা সাধারণ দাবার মন্ত্রী এবং ঘোড়ার চাল দিতে পারে। উভয়পক্ষের উদ্দেশ্য থাকে পরস্পরকে কিস্তিমাত করে পরাজিত করা। এই খেলায় বোড়ের উত্তরণ নিয়ম অগ্রাহ্য করা হয়। ৮x৮ বোর্ডে নিখুঁত খেলা খেললে কালো সর্বদা বিজয়ী হয়। হান্স বোডলেন্ডারের মতে, একজন সতর্ক কালো খেলোয়াড়ের জেতাই উচিত। যদিও সবসময় তা সম্ভব নয়, এবং বহু ক্ষেত্রে, যখন সাদা 'মহারাজা' কালোর সারি ভেদ করে দেয়, তখন সাদার জেতার ভালো সুযোগ থাকে। এই খেলার ধাঁধা মীমাংসা হয়ে গেছে। জর্জ সাভডারিসের সৃষ্ট নিম্নলিখিত নিয়মে খেললে সাদা যে ভাবেই খেলুক না কেন, কালো জোর করে জয় পাবেই। ১... d5 ২... Nc6 ৩... Qd6 ৪... e5 ৫... Nf6 ৬... a5 ৭... Ra6 ৮... Rb6 ৯... Bg4 ১০... e4 ১১... Qe5 ১২... Be7 ১৩... O-O ১৪... Rb2 ১৫... Ra8 ১৬... Ra6 ১৭... Rab6 ১৮... R6b3 ১৯... h5 ২০... g5 ২১... Nh7 ২২... Qd4 এবার মহারাজা যদি a1 ঘরে থাকে তবে: ২৩... Rb1 ২৪... R3b2# ০-১ নতুবা: ২৩... Qd1# ০-১ Pritchard, p. 264 http://www.chessvariants.org/unequal.dir/maharaja.html Some Brainking.com games using this forced win: Game-1, Game-2, Game-3 প্রিচার্ড, ডেভিস (২০০৭), The Classified Encyclopedia of Chess Variants, John Beasley, পৃষ্ঠা ২৬৪, আইএসবিএন 978-0-9555168-0-1 উদ্ধৃতি টেমপ্লেট ইংরেজি প্যারামিটার ব্যবহার করেছে (link) The Maharaja and the Sepoys by Hans L. Bodlaender. Brainking Rules page দাবা প্রবেশদ্বার
রিজেন্ট এয়ারওয়েজ

রিজেন্ট এয়ারওয়েজ ছিল বাংলাদেশের একটি বেসরকারি যাত্রীবাহী বিমান সংস্থা। এই এয়ারলাইন্সের মালিক ছিল এইচজি এভিয়েশন লিঃ, যা হাবিব গ্রুপের একটি অধীনস্থ প্রতিষ্ঠান। রিজেন্ট এয়ারওয়েজ শাহজালাল আন্তর্জাতিক বিমানবন্দর থেকে বিমান পরিচালনা করত। সংস্থাটি ২০১০ সালে প্রতিষ্ঠিত হয় এবং একই বছর ১০ নভেম্বর যাত্রা শুরু করে। এই বিমান সংস্থাটি দুটি বোয়িং ৭৩৭-৭০০ বিমানের মাধ্যমে দেশী এবং আন্তর্জাতিক ফ্লাইট পরিচালনা করে থাকত। ২০১৯/২০ সালের দিকে খারাপ আর্থিক অবস্থার কারণে সংস্থাটি তহবিল সংগ্রহ এবং কার্যক্রম পুনরায় শুরু করার জন্য বিনিয়োগকারীদের সন্ধান করে। ২০২০ সালের মার্চে, কোভিড-১৯ প্রাদুর্ভাবের কারণ দেখিয়ে বিমান সংস্থাটি তার কার্যক্রম স্থগিত করে এবং তারপর থেকে এটি এখন পর্যন্ত কার্যক্রম পুনরায় শুরু করেনি। রিজেন্ট এয়ারওয়েজ অভ্যন্তরীণ ও আন্তর্জাতিক মিলিয়ে মোট পাঁচটি গন্তব্যে ফ্লাইট পরিচালনা করছে। আন্তর্জাতিক ফ্লাইটের সূচনা হয় ২০১৩ সালের ১৫ জুলাই কুয়ালালামপুর ফ্লাইটের মাধ্যমে। ৯ অক্টোবর থেকে ব্যাংককে ফ্লাইট পরিচালনার কাজ চলছে। এছাড়াও ভবিষ্যতে সিঙ্গাপুর এবং হংকংয়ে পরিসেবা চালুরও পরিকল্পনা রয়েছে। ১৫ জুলাই ২০১৩ পর্যন্ত রিজেন্ট এয়ারওয়েজ নিম্নোক্ত গন্তব্যে যাত্রা করছে- বমবার্ডলার ড্যাশ-৮-কিউ৩০০ বিমানটি ৫০টি আসন রয়েছে যার প্রত্যেকটি সুলভ শ্রেণীর ও ২-২ বিন্যাসে সাজানো আছে। প্রত্যেকটি আসনের পিচ ৩২" করে। বোয়িং ৭৩৭-৭০০ বিমানটিতে মোট ১২৬ জন যাত্রী ভ্রমণ করতে পারে যার মধ্যে ১২ টি আসন বিজনেস ক্লাসের এবং বাকীগুলি সুলভ শ্রেণীর। বিজনেস ক্লাসের আসনগুলি ২-২ বিন্যাসে সাজানো ও প্রতিটি আসনের পিচ ৪৫" এবং সুলভ শ্রেণীর আসনগুলির বিন্যাস ৩-৩ ও এই আনগুলির পিচ ৩৩"। অভ্যন্তরীণ পরিসেবায় সাধারণত যাত্রীদের স্যান্ডউইচ, ভাজা বাদাম, ম্যাংগো বার এবং পানীয় সরবরাহ করা হয়। দুটি বমবার্ডলার ড্যাশ-৮-কিউ৩০০ বিমানে এধরনের সেবা দেওয়া হলেও যাত্রীদের বিনোদনের কোন ব্যবস্থা নেই। আন্তর্জাতিক ফ্লাইটে যাত্রীদের বিমান ফ্লাইট ক্যাটারিং সেন্টারের সরবরাহকৃত খাবার পরিবেশন করা হয় যার মধ্যে দেশীয় এবং আন্তর্জাতিক স্বাদের খাবার থাকে। আগস্ট ২০১৩ পর্যন্ত নিম্নোক্ত বিমানগুলো বহরে যুক্ত আছে- "Regent Airways Fleet Details and History"। Planespotters.net। সংগ্রহের তারিখ ২৬ ডিসেম্বর ২০১২।  "Regent Airways hits skies"। The Daily Star। ৭ নভেম্বর ২০১০। সংগ্রহের তারিখ ২৬ ডিসেম্বর ২০১২।  "About Us"। Regent Airways। ৯ জুন ২০১৩ তারিখে মূল থেকে আর্কাইভ করা। সংগ্রহের তারিখ ৫ জুন ২০১৩।  "Regent Airways Route Map"। Regent Airways। ৭ জুন ২০১৩ তারিখে মূল থেকে আর্কাইভ করা। সংগ্রহের তারিখ ৫ জুন ২০১৩।  "ফ্লাইট অপারেশন স্থগিতের ব্যাখ্যা দিল রিজেন্ট এয়ারওয়েজ"। দৈনিক যুগান্তর। ২৩ মার্চ ২০২০। সংগ্রহের তারিখ ১৯ ডিসেম্বর ২০২২।  "Bangladesh's Regent Airways starts flights from KLIA"। The Sun। ১৫ জুলাই ২০১৩। ২৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৩।  "Launching Bangkok Flights"। Regent Airways। ৪ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৩।  "Regent Airways to connect Malaysia"। The Daily Star। ৫ জুন ২০১৩। সংগ্রহের তারিখ ৫ জুন ২০১৩।  "In-flight Seating"। Regent Airways। ২৬ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৩।  "In-flight Service"। Regent Airways। ২৬ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৩।  "Regent looks overseas with two Boeing aircraft"। The Daily Star। ৮ জানুয়ারি ২০১৩। সংগ্রহের তারিখ ১২ জানুয়ারি ২০১৩।
বেইরুট দাবা

১৯৯২ খ্রিষ্টাব্দে জিম উইন্সলো দ্বারা উদ্ভাবিত বেইরুট দাবা এক ভিন্ন ধরনের দাবা খেলা বিশেষ। বেইরুট দাবা খেলা সাধারণ দাবার বোর্ড ও গুটি নিয়ে খেলা হয়। খেলার নিয়মও সাধারণ দাবা খেলার মতন। তবে একটি অতিরিক্ত নিয়ম রাখা হয়েছে। খেলা শুরু হওয়ার আগে প্রতি খেলোয়াড় গোপণে তার ভাগের রাজা বাদে যে কোন একটি গুটিতে একটি লাল বিন্দু আটকে দেন। এই গুটিকে বোমা বাহক বলে। খেলার যে কোন চালে, খেলোয়াড় চাল না দিয়ে, মুখে বুম! বলে শব্দ উচ্চারণ করে বোমা বাহক গুটিকে উল্টে দিতে পারেন। এর ফলে খেলা থেকে বোমা বাহক এবং তার দখলীকৃত ঘর সংলগ্ন সবদিকের ৩x৩ এলাকায় থাকা ঘরে অবস্থিত নিজের ও প্রতিপক্ষের সমস্ত গুটিকে উচ্ছেদ করতে হয়। এই খেলা জেতার দুইটি উপায় আছে - ১) প্রতিপক্ষকে কিস্তিমাত করা, ২) প্রতিপক্ষের রাজাকে বোমা বাহক দ্বারা বোমা মেরে উড়িয়ে দেওয়া। প্রিচার্ড, ডেভিড (১৯৯৪)। The Encyclopedia of Chess Variants। Games & Puzzles Publications। পৃষ্ঠা ২১। আইএসবিএন 0-9524142-0-1।  প্রিচার্ড, ডেভিড (২০০৭)। The Classified Encyclopedia of Chess Variants। John Beasley। পৃষ্ঠা ১৫২। আইএসবিএন 978-0-9555168-0-1।  Pathguy.com এড ফ্রাইডল্যান্ডারের বেইরুট দাবা প্রোগ্রাম
পারমাণবিকৌশল

১৯৭২ খ্রিষ্টাব্দে রবার্ট মন্টে মার্সাই দ্বারা উদ্ভাবিত পারমাণবিকৌশল বা স্ট্র্যাটোমিক এক ভিন্ন ধরনের দাবা খেলা বিশেষ। এই খেলায় দাবার সাথে আধুনিক যুদ্ধের অস্ত্রশস্ত্রের ধারণা যোগ করা হয়েছে। এই খেলা ১০×১০ দাবা বোর্ডে দাবার সমস্ত গুটি নিয়ে খেলা হয়। এর সঙ্গে প্রতি খেলোয়াড় দুটি করে ক্ষেপণাস্ত্র বা নিউক্লীয়া গুটি এবং দুটি করে অতিরিক্ত বোড়ে পায়। সাধারণ দাবার সমস্ত নিয়মাবলী এই খেলায় প্রযোজ্য। তবে বোড়ের উত্তরণ দশমের সারির বদলে নবম সারিতে বা র‍্যাঙ্কে হয় এবং বোড়ে থেকে ক্ষেপণাস্ত্রতেও উত্তরণ করা যায়। ক্ষেপণাস্ত্র সাধারণতঃ রাজার মত প্রতি দানে যে কোন দিকে এক ঘর পর্যন্ত যেতে পারে এবং অন্যান্য গুটির মতো অন্য গুটি দ্বারা উচ্ছেদ হতে পারে। ক্ষেপণাস্ত্র গুটির বিশেষ ক্ষমতা হল উৎক্ষেপণ। উৎক্ষেপণের দুটি পূর্বশর্ত রয়েছে - ১) উৎক্ষেপণের আগে বোড়ে ছাড়া অন্য যে কোন একট গুটির উচ্ছেদ হতে হবে, ২) ক্ষেপণাস্ত্রকে প্রতিপক্ষের গুটি দ্বারা আক্রান্ত হওয়া চলবে না। এই দুই পূর্বশর্ত পূরণ হলে কোন খেলোয়াড় যে কোন সময় যে কোন ঘরে ক্ষেপণাস্ত্র উৎক্ষেপণ করতে পারে। উৎক্ষেপিত ক্ষেপণাস্ত্র তার লক্ষ্যে অবস্থিত গুটি এবং তার সংলগ্ন ৩×৩ ঘরগুলিতে অবস্থিত উভয় দলের গুটিকে উচ্ছেদ করতে পারে। একমাত্র রাজাকে উচ্ছেদ করতে ক্ষেপণাস্ত্র পারে না। উৎক্ষেপণের ফলে ক্ষেপণাস্ত্রটি নিজেও উচ্ছেদ হয়ে যায়। প্রিচার্ড, ডেভিড (১৯৯৪)। The Encyclopedia of Chess Variants। Games & Puzzles Publications। পৃষ্ঠা ২৯৩। আইএসবিএন 0-9524142-0-1।  প্রিচার্ড, ডেভিড (২০০৭)। The Classified Encyclopedia of Chess Variants। John Beasley। পৃষ্ঠা ১৫২। আইএসবিএন 978-0-9555168-0-1।  কাজাউঁ, জাঁ-লুই (২০০০)। Guide des échecs exotiques & insolites [Exotic & unusual chess Guide] (French ভাষায়)। Chiron। আইএসবিএন 978-2702706282। উদ্ধৃতি শৈলী রক্ষণাবেক্ষণ: অচেনা ভাষা (link) Stratomic Chess by Bo Leuf and revised by Jean-Louis Cazaux, The Chess Variant Pages Pathguy.com এড ফ্রাইডল্যান্ডারের পারমাণবিকৌশল প্রোগ্রাম
চেসেন্স

১৯৮৯ খ্রিষ্টাব্দে জিম উইন্সলো দ্বারা উদ্ভাবিত চেসেন্স এক ভিন্ন ধরনের দাবা খেলা বিশেষ।। এই খেলাটি ৬×৯ আয়তক্ষেত্রের দাবা বোর্ডে খেলা হয়। চিত্রে দেখানো কালো ঘরগুলিতে খেলা হয়না। প্রত্যেক খেলোয়াড়ের একটি করে রাজা ও নয়টি করে বোড়ে থাকে। এর মধ্যে তিনটি করে বোড়ে খেলার শুরুতে বোর্ডের বাইরে থাকে। এই খেলায় রাজাকে নড়ান যায় না এবং প্রারম্ভিক অবস্থানেই স্থির করে রাখা হয়। বোড়ে নিজের দলের অন্য বোড়ের অবস্থানের সাপেক্ষে নিম্নলিখিত উপায়ে নড়তে পারে। কোন বোড়ে নিজের দলের অন্য বোড়ের সাপেক্ষে সোজাসুজি অবস্থানে থাকলে, উভয়ে দাবার নৌকার মত চাল দিতে পারে। কোন বোড়ে নিজের দলের অন্য বোড়ের সাপেক্ষে আড়াআড়ি অবস্থানে থাকলে, উভয়ে দাবার গজের মত চাল দিতে পারে। কোন বোড়ে নিজের দলের অন্য বোড়ের সাপেক্ষে ঘোড়ার চালের অবস্থানে থাকলে, উভয়ে দাবার ঘোড়ার মত চাল দিতে পারে। কোন বোড়ে নিজের দলের অন্য একাধিক বোড়ের সাপেক্ষে একাধিক অবস্থানে থাকলে, উভয়ে একাধিক ভাবে চাল দিতে পারে। কোন বোড়ের অবস্থানের সঙ্গে নিজের দলের অন্য কোন বোড়ের অবস্থানের কোন সম্পর্ক না থাকলে, বোড়েটিকে নড়ানো যায়না। রাজার অবস্থানের সাথে বোড়ের চালের কোন সম্পর্ক নেই। কোনো বোড়ে চিত্রে দেখানো কালো ঘরগুলিতে যেতে পারে না। যখন বোড়ে ঘোড়ার মত চাল দিতে পারে, শুধু সেই অবস্থা ছাড়া কোন অবস্থাতেই কালো ঘর গলিকে অতিক্রম করতে পারে না। বোর্ডে কোন বৈধ চাল দেওয়ার উপায় না থাকলে খেলোয়াড় অতিরিক্ত বোড়েকে প্রারম্ভিক ছয়টি অবস্থানের যে কোন খালি অবস্থানে এনে খেলা চালু রাখতে পারে। কিস্তি, কিস্তিমাত এবং উচ্ছেদের নিয়ম দাবার মত। কিন্তু এই খেলায় কিস্তিমাত ও চালমাত উভয় ভাবেই প্রতিপক্ষকে পরাজিত করা যায়। খেলোয়াড়ের কন বৈধ দান না থাকলে চালমাত হলেও পরাজিত ঘোষণা করা হয়। প্রিচার্ড, ডেভিড (১৯৯৪)। The Encyclopedia of Chess Variants। Games & Puzzles Publications। পৃষ্ঠা ৫৪। আইএসবিএন 0-9524142-0-1।  প্রিচার্ড, ডেভিড (২০০৭)। The Classified Encyclopedia of Chess Variants। John Beasley। পৃষ্ঠা ২৯৬। আইএসবিএন 978-0-9555168-0-1।  Chessence by Peter Aronson, The Chess Variant Pages Play.Chessvariants.org the Chessence PBM Game Courier Pathguy.com এড ফ্রাইডল্যান্ডারের চেসেন্স প্রোগ্রাম